Model 281 Proteus

Model 281 Proteus – „Scaled Composites“ eksperimentinis orlaivis su tandeminiu sparnu, kuris gali būti pritaikytas įvairioms paskirtims. Originaliai buvo sukurtas tiriant galimybes naudoti ypač aukštai skraidančius lėktuvus telekomunikacijoms. Modelį sukūrė inžinierius Burt Rutan.

Orlaivis yra pagamintas iš kompozitinių medžiagų - grafito epoksido, sujungto "sumuštinio" principu. Salonas - pilnai hermetizuojamas. Jo sparnų mojis, siekiantis 77 pėdas ir 7 colius (23,65 m) gali būti padidintas iki 92 pėdų (28 m) pridedant nuimamus sparnų galiukus. "Proteus" yra sukurtas pagal "alternatyvaus pilotvavimo" () koncepciją - t. y. pagrindinis pilotavimas yra numatytas kompiuteriui, tačiau pilotai taip pat gali perimti valdymą. 

Šiuo metu „Proteus“ priklauso „Northrop Grumman“ konglomeratui ir aktyviai naudojamas moksliniuose tyrimuose, tarp jų ir NASA.

Lėktuvas gali pakilti iki 18 km 300 m aukščio, didžiausias greitis - 507 km/h. Įgulą sudaro du žmonės, tačiau jie nėra būtini: „Proteus“ gali atlikti misijas visai autonomiškai (užprogramuotas iš anksto) arba dalinai valdomas iš žemės.

 Įdomūs faktai 

 skrydžio aukščio rekordas: 63 245 pėdų (19 277 m), pasiektas 2000 m. spalio 25 d. (pilotai  Mike Melvill ir Robert Waldmiller)FAI records listing 2007-10-11
 aukštis horizontaliame skrydyje: 62 385 pėdos (19 015 m.), pasiektas 2000 m. spalio 25 d. (pilotai  Mike Melvill ir Robert Waldmiller)
 aukštis su 1000 kg svoriu: 55 994 pėdos (17 067 m.), pasiektas 2000 m. spalio 27 d.

"Proteus" buvo įtrauktas į "Times" žurnalo sudaromą 100 geriausių 1998 m. kūrinių dizaino sąrašą ("100 Best of 1998 Design")."The Best of 1998 Design". Time. 21 December 1998. 

tikrina 2015 m. rugpjūčio 10 d.

2002 m. orlaivis buvo naudojamas kaip taikinys skraidančio lazerio bandymams. Bandymų metu prie "Proteus" buvo pritvirtinta 30 pėdų (10 m.) ilgio gondola, kuri buvo skirta nutaikyti skraidantį lazerį "Boeing YAL-1". Gondoloje buvo įrengta 2000 mažų angų, per kurias buvo matuojamas iš lazerio nešėjo - lėktuvo "NKC-135 Big Crow" siunčiamo lazerinio spindulio tikslumas. 

 Techniniai duomenys 
miniatiūra|"Proteus" brėžiniai iš trijų projekcijų
Duomenys iš Jane's All the World's Aircraft 2003–2004

Bendrosios charakteristikos

 Įgula: Du (pilotas ir antrasis pilotas)
 Ilgis: 56 pėdos 4 coliai (17,17 m)
 Sparno (ilgiausio) mojis: 77 pėdos 7 coliai (23,65 m)
 Aukštis: 17 pėdos 8 coliai (5,38 m)
 Sparno plotas: 300,5 kv. pėdos (27,92 m2)
 Svoris:
 tuščio: 5 860 svarų (2 658 kg)
 maksimalus kilimo: 12 500 svarų (5 670 kg)
 Jėgainė: du reaktyviniai varikliai "Williams FJ44-2", po 2 293 svarų (10,20 kN) traukos

Skrydžio duomenys

 Greitis:
 maksimalus: 313 mylių per valandą (504 km/h, 272 mazgai)
 kreiserinis: 219 mylių per valandą (352 km/h, 190 mazgų) skrendant 20 000 pėdų (6600 m.) aukštyje
 Skrydžio trukmė: 14 valandų skrendant 1 150 mylių (1 850 km) nuo bazės
 Skrydžio lubos: 61 000 pėdų (19 000 m) vidutinis misijos aukštis
 Kilimo greitis: 3 400 pėdų/min (17 m/s)

 Literatūra 

 Jackson, Mark. Jane's All The World's Aircraft 2003–2004. Coulsdon, UK: Jane's Information Group, 2003. ISBN 0-7106-2537-5

 Išnašos 

Kategorija:Eksperimentiniai orlaiviai
Kategorija:JAV bepiločiai orlaiviai
Kategorija:Tandeminis sparnas
Kategorija:Northrop Grumman orlaiviai